ખોરવાડ પાસે ડમ્પર ચાલકે યુવકને કચડી નાખવાના બનાવમાં પરિસ્થિતીની ગંભીરતા પામી ગયેલો ડમ્પર ચાલક ડમ્પર ત્યાં મૂકીને જ ભાગી છુટ્યો હતો. જે નજીકમાં જ ક્યાંક સંતાઇ ગયો હતો. જેને ખાનપુર પાસે ગેરકાયદેસર રેતી ચોરી કરી જતા તત્વો બચાવવા માટે મેદાનમાં આવ્યા હતા. પરંતુ સ્થળ પર ગ્રામજનોનો ઉશ્કેરાટ જોઇ ખનીજ માફિયાઓએ પારોઠના પગલાં ભર્યાં હતાં અને છુપાઇ ગયેલા ડમ્પરચાલકને રાજુ રાઠોડ નામનો શખ્સ આવીને બચાવી લઇ ગયો હોવાનું ગ્રામજનોમાં ચર્ચાઇ રહ્યું હતું.